Store ejendomme får typisk udarbejdet vedligeholdelsesplaner i et eller andet omfang. Der er også mange, som ikke gør. Det kan give mening, hvis det kan give mere gennemsigtighed ift. ejendommens tilstand og belyse hvilke installationer, man skal forvente, vil svigte i løbet af de næste 5-10-15 år, samt hvad det vil koste at udbedre.
Med en vedligeholdelsesplan kan bestyrelsen meget nemmere styre økonomien og sætte et passende og korrekt ejerforeningsbidrag. Det er mit indtryk, at det særligt er ved nyere og gennemrenoverede ejendomme, at det kan give værdi.